text: Eddie Skoller gjørdist 79 ár
text: #000002
text: Danski tónleikarin og undirhaldarin Eddie Skoller doyði í gjár eftir longri sjúkralegu.
text: #000003
text: Longu sum barn droymdi hann um at gerast undirhaldari. Tað gjørdist veruleiki, tá hann síðst í 1960’unum fór at føra seg fram á palli.
text: #000008
text: Hann var serliga kendur fyri at syngja sangin “What did you learn in school today”, ið hann tillagaði til gjøgnum árini. Upprunaliga sang Pete Seeger hendan sangin, sum var ein protestsangur móti amerikonsku stjórnini, ið sendi ungar mans í kríggj í Vietnam.
text: #000009
text: Yrkisleiðin hjá Eddie Skoller gjørdist drúgv, og fevndi seg til fleiri tíggjuáraskeið. Seinnu árini hevði hann millum annað verið á turné við “nostalgi-forestillinger” og framført fyri virkjum og á kongressum.
text: #000010
text: Í 2020 gjørdi hann eisini come-back í serligari konsertútgávu av sangleikinum “Jesus Christ Superstar”. Eddie Skoller spældi sjálvur við í framførsluni, tá hon í 1972 varð frumframførd í Danmark.
text: #000011
text: Undirhaldarin var eisini ein íðin tennisspælari. Í fleiri ár spældi hann saman við tónaskaldinum Bent Fabricius-Bjerre, sum doyði í 2020.
text: #000012
text: Privat hevur Eddie Skoller verið saman við mongum kendum kvinnum, teirra millum sjónleikaranum Lisbet Lundquist, sum hann var giftur við frá 1983 til 1990.
text: #000013